### Beslutninger

Et flertal i udvalget kunne tiltræde indstillingen med den ændring af lokalplanens fysiske afgrænsning, som er beskrevet i notat af 17. september 2025 fra Magistratsafdelingen for Teknik og Miljø.

Philip Møller, Arne Petersen, Yvonne Svendsen, Stig Frederiksen kunne tiltræde indstillingen med den ændring af lokalplanens fysiske afgrænsning, som er beskrevet i notat af 17. september 2025 fra Magistratsafdelingen for Teknik og Miljø.

Julius Mortensen tog forbehold.

Søs Madsen kunne ikke tiltræde indstillingen.

###

Endelig vedtagelse af forslag til Lokalplan nr. 1204, Boligområde ved [adresse], Trige, og tillæg 137 til Kommuneplan 2017.

### Resume

Lokalplanområdet, der er privat og kommunalt ejet, er 28,1 ha stort, beliggende ved [adresse], Trige. Planen er udarbejdet efter anmodning fra privat og kommunal bygherre.

Formålet med lokalplanen er at skabe grundlag for opførelsen af et nyt, varieret og grønt boligområde med villaer, rækkehuse og etageboliger samt seks gruppers dagtilbud og syv hektar bynær rekreativ skov.

Lokalplanforslaget er i overensstemmelse med kommuneplanens mål, men ikke med planens rammer. Der er derfor udarbejdet et kommuneplantillæg, som ændrer på de konkrete rammeområder.

Der foreligger forslag til udbygningsaftale med bygherren.

Der er afholdt offentlig høring, hvor der indkom tre høringssvar, som ikke giver anledning til ændringer i planen. På baggrund af ønske fra bygherre gives der blandt andet mulighed for en større andel af åben-lav bebyggelse i den kommunalt ejede del af planen.

### Beslutningspunkter

Det indstilles, at

1) forslag til Lokalplan nr. 1204 vedtages endeligt (med de ændringer, der fremgår af indstillingens afsnit 5.7),

2) forslag til Tillæg nr. 137 til Kommuneplan 2017 vedtages endeligt (med de ændringer, der fremgår af indstillingens afsnit 5.7),

3) forslag til udbygningsaftale vedtages endeligt,

4) indsigelser besvares, som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 02-09-2025

Gert Lassen: 17

Fremsendes til [adresse] med bemærkning, at Magistraten i mødet den 2. september 2025 anbefaler, at byrådet tiltræder Magistratsafdelingen for Teknik og Miljøs indstilling af 21. august 2025.

Åbjørn Gregersen deltog ikke i sagens behandling.

Udvalg: [adresse]

Dato: 10-09-2025

Gert Lassen: 14

Fremsendes til Teknisk Udvalg til behandling i henhold til beslutning i byrådets møde den 10. september 2025.

Sagen blev behandlet sammen med sag 15.